Author: popluharova
Last saved by: Chvastek
Company: msu

Materiál na rokovanie pre Mestské zastupiteľstvo v Žiline

SPRÁVA  O  PLNENÍ ÚLOH   SÚVISIACICH  SO  ZAVEDENÍM  EURA 
V  PODMIENKACH  MESTA  ŽILINA

Materiál obsahuje:
1.	Návrh na uznesenie
2.	Dôvodová správa
3.	Správa o plnení úloh súvisiacich so zavedení eura v podmienkach mesta Žilina
4.	Záznam o výsledku kontroly dodržiavania povinností orgánov a inštitúcií verejnej správy pri zabezpečení ich pripravenosti na zavedenie eura v Slovenskej republike, Mesto Žilina

Predkladá :
Ing. Viliam Mikuláš
prednosta Mestského úradu v Žiline

Vypracovala :
Ing. Alžbeta Popluhárová
vedúca riadiacej skupiny pre zavedenie eura

V Žiline dňa  2.10.2008
Návrh na uznesenie :

Mestské zastupiteľstvo v Žiline

I.	Konštatuje, že

práce súvisiace so zavedením eura postupujú v súlade so schváleným Plánom mesta Žilina na zavedenie eura.

II.	Berie na vedomie	

plnenie prijatých  úloh, na zasadnutí riadiacej pracovnej skupiny dňa 10.7.2008, 
                súvisiacich so zavedením eura v podmienkach mesta Žilina,
                 
                   Záznam o výsledku kontroly dodržiavania povinností orgánov a inštitúcií verejnej správy pri zabezpečení ich pripravenosti na zavedenie eura v Slovenskej republike, Mesto Žilina, ktorú vykonal NKÚ SR v období jún – august 2008  

Dôvodová správa

V zmysle Uznesenia č. 37/2008 z 11. mimoriadneho zasadnutia Mestského zastupiteľstva v Žiline, ktoré sa konalo dňa 10.3.2008, predkladáme Mestskému zastupiteľstvu v Žiline správu o plnení úloh súvisiacich so zavedením eura v podmienkach mesta Žilina. 

Správa
o plnení úloh  súvisiacich so zavedením eura v podmienkach mesta Žilina.

O plnení úloh prijatých na zasadnutí  riadiacej skupiny pre zavedenie eura, ktoré sa konalo dňa 10.7.2008, dva dni po vyhlásení konverzného kurzu, sme informovali Mestské zastupiteľstvo v Žiline na riadnom zasadnutí dňa 11.8.2008. Dnes informujeme o plnení ďalších úloh prijatých na uvedenom zasadnutí:

-	počnúc dňom 5.8.2008,  pri každom pracovisku v KC, kde sa vyberajú správne poplatky je umiestnený informačný stojan s prepočtom poplatku na euro, 

-	duálne zobrazený cenník poplatkov za stravovanie v školských jedálňach je       umiestnený na viditeľnom mieste v budove školy, resp. ŠD, MŠ 

-	všetky peňažné sumy vo VZN, ktoré budú predkladané na rokovanie MZ,  od 11.8.2008 sú zobrazované duálne, nad rámec povinností, ktoré ukladá  „generálny zákon,“ 
  
-	peňažné sumy v rozhodnutiach a v zmluvách  od 1.8.2008 sú zobrazované duálne, nad rámec povinností, ktoré ukladá  „generálny zákon“,

-	v dňoch 9. a 10. septembra sa uskutočnilo školenie mestských policajtov (MP) v súvislosti so zavedením  eura. Školenia sa zúčastnilo cca 90 % MP. 

-	informácia o najbližšom  pracovisku Slovenskej obchodnej inšpekcie, ako orgánu, ktorý zabezpečuje dohľad nad ochranou spotrebiteľa a mená zamestnancov mesta Žilina (Iveta Augustínová a Mgr. Martina Klamárová), ako kontaktných osôb, ktoré boli primátorom mesta  poverené vykonávaním dohľadu a kontroly nad dodržiavaním pravidiel a povinností pri príprave na prechod a pri prechode na euro na území Mesta Žilina, v zmysle „generálneho zákona“,   sú  zverejnené na úradnej tabuli mesta a na internetovej stránke mesta
 
-	dňa 25.9.2008 sa v spolupráci  mesta Žilina, NBS a Jednoty dôchodcov Žilina, za účasti cca 200 seniorov, uskutočnil informačný seminár o zavedení eura

-	dňa 26.9.2008 sa pri príležitosti Dňa eura uskutočnilo športovo – zábavné dopoludnie pre deti „Eurogaštaniáda“ na ZŠ Gaštanová ul. 

-	dňa 27.9.2008, formou informačne – zábavných podujatí, pri príležitosti 100 dní do zavedenia eura, sa   v rámci celonárodnej informačnej kampane, uskutočnil na Hlinkovom námestí Deň eura, organizovaný NBS a MF v spolupráci s mestom Žilina   

-	pripravuje sa  slávnostný akt pristúpenia mesta Žilina k signatárom Etického kódexu pre zavedenie eura. 

-	dňa 30.10.2008 sa uskutoční špecializované odborné školenie : „Overovanie pravosti platidiel EURO (bankoviek a mincí). Zúčastnia sa ho všetci zamestnanci, ktorí pracujú s peňažnou hotovosťou

V období jún – august 2008 vykonali zamestnanci  Najvyššieho kontrolného úradu Slovenskej republiky na Mestskom úrade v Žiline kontrolu zameranú na dodržiavanie povinností mesta, ako subjektu verejnej správy, pri prípravách na zavedenie eura v SR.  Kontrola zhodnotila proces prípravy na zavedenie eura, pričom nezaznamenala žiadne nedostatky. Záznam o výsledkoch kontroly je prílohou tejto správy.

Ďalšie zasadnutie riadiacej skupiny sa uskutoční v druhej polovici mesiaca október 2008, kde budú prijaté úlohy, súvisiace so zavedení eura, do konca roka 2008.